钦定古今图书集成/明伦汇编/家范典/第075卷 > 唐杜氏通典 > 《嫂叔宜服小功议》
## 钦定古今图书集成/明伦汇编/家范典/第075卷 > 唐杜氏通典 > 《嫂叔宜服小功议》

唐贞观十四年，太宗谓侍臣曰：“同爨尚有缌麻之恩，
而嫂叔无服，宜集学者详议。”侍中魏徵等议曰：“‘嫂叔
之不服，盖推而远之也。《礼》，继父同居，则为之周，未尝
同居，则不为服。又，从母之夫、舅之妻，二人不相为服。
或曰同爨缌’。然则继父之徒，并非骨肉，服重由乎同
爨，恩轻在乎异居。故知制服虽系于名，亦缘恩之厚”
薄也。或有长年之嫂，遇孩童之叔，劬劳鞠养，情若所
生。分饥共寒，契阔偕老。譬同居之继父，方他人之同
爨，情义之深浅，宁可同日哉？在其生也，爱之同于骨
肉；及其死也，则推而远之。求之本源，深所未喻。若推
而远之，为是不可。生而共居，死同行路。重其生而轻
其死，厚其始而薄其终，称情立文，其义安在？且事嫂
见称，载籍非一。郑仲虞则其见必冠，孔伋则哭之为

乎千载，至理藏于万古。今属钦明在辰，圣人有作，五
礼详洽，一物无遗，详求厥中，申明圣旨。谨按嫂叔旧
无服，今请小功五月，报。制可。